**Tagasiside Tartu linna üldhariduskoolides kasutatavate ennetus- ja kiusamisvastaste programmide kasutamise kohta.**

Ülevaatesse on koondatud materjal koolide tugispetsialistide (HEVKO, koolipsühholoog, eripedagoog, sotsiaalpedagoog) 28.02.2023 koostööpäeva raames toimunud temaatiliste arutelude kokkuvõtetest ning Tartumaa heaoluprogrammi HOP projekti raames kogutud andmeseire tulemuste põhjal.

 Kogutud andmed annavad ülevaate ennetusprogrammide rakendatuse ning vajalike arendustegevuste selgitamiseks.

Andmed on kogutud 15 haridusasutuse põhjal.

Kokku nimetati 21 erinevat ennetavat projekti või programmi, mida koolides kasutatakse. Need on: Tervist edendav Kool, Liikuma Kutsuv Kool, Vaikuseminutite programmid, VEPA, Hea Kool (Eetikakeskus), KiVa, Kiusamisest Vabaks, TORE, Salliv Kool, Hooliv klass, Hooliv Kool, Taastav Õigus, VERGE, KLAPP, Vanemate tugigrupid, SPLO, LP mudel, Uimastiennetuse raamat, CAP (ohu ennetuse programm), SOS (suitsiidiennetuse programm), Vaimse terviseabi koolitus õpetajatele.

Ennetusprogrammide kasutamine on kooliti väga erinev: programme, mida süsteemselt kasutatakse on  kõige enam Kivilinna, Karlova ja Raatuse koolis. Koostöökohtumisel tõid kõige rohkem kasutuses olevaid ennetusprogramme välja Hansa ja Veeriku kool.

1. Populaarsemad programmid: Tervist edendava kooli programm, Liikuma Kutsuv Kool, KIVA, Klapp ja Vepa. Vaikuseminutid olid samuti populaarsed, kuid neid kasutasid õpetajad individuaalselt.
2. Peamiste murekohtadena toodi välja raha küsimus, süsteemsus, õpetajate kaasamine.
3. Kui programm näeb ette, et selle eest tuleb iga kord/aasta tasuda, uuesti koolitusi osta vms, siis tekitab see rakendamisel ebakindlust. Süsteemsust ei teki.
4. Kõikide programmide puhul (KIVA, VEPA, Vaikuseminutid jms) toodi välja, et need on efektiivsed, kui neid kasutada süsteemselt. Programm ei ole tulemuslik, kui koolituse saavad üksikud õpetajad või tugispetsialistid. Ilmselt oluline kriitilise massi koolitamine aga samas ka kooli tasandil läbi mõtlemine, kuidas programm meie kooli sobitub, millist rolli täidab jms.
5. Õpetajate motiveerituse küsimus . Siin oluline kooli süsteemne nägemus programmi rakendamisest ja rakendumisest koolis kuni dokumentatsiooni ja muu töökorralduseni välja. Selged regulatsioonid, mis on kelle tööülesanne, kuna seda tehakse jne.
6. Olemasolevatele programmidele lisaks sooviti kõige enam vanemate tugigruppe ja taastavat õigus. Vanemate tugigrupid on kooli enda poolt tegelikult üsna lihtsasti korraldatavad.
7. Koolide soovi kohaselt vajatakse enam abi vanemahariduse teemade käsitlemisel ning vanematega koostööoskuste ning suhtlemisraskuste ületamiseks.
8. Tunti suurt vajadust abiõpetajate või täiendava personali järgi, kes aitaks nii klassis kui väiksemas rühmas töötamise võimalustele oluliselt kaasa.
9. Lisaks toodi keerukusena välja tugispetsialistide ja õpetajate motiveerimise ning kaasamise raskused.
10. Toodi välja , et neid programme, mis sobituks suurema toevajadusega lastele on väga vähe ja kutseharidussüsteemis on neid võimalusi veelgi vähem.

Koolides on hulga õpetajaid või spetsialiste, kes on ühel või teisel programmi koolitusel osalenud, kuid see, kuidas nende teadmisega koolides edasi toimetatakse ja kuidas toimub koolisisene jätkukoolitus või süsteemne programmi kasutamine on siiski suures osas üsna juhuslik.

1. Oluline mõttekoht: kuidas senisest mõjusamalt koolis kohapeal korraldada koolitustelt saadud info edasiandmine teistele õpetajatele ning nende edasi koolitamine.

Küsitlustulemuste kokkuvõttes toovad koolid välja enam kasutatavate metoodikate tugevamaid ja nõrgemaid külgi ning ettepanekuid ja soove valdkonna arendamiseks.

Kiva, Vepa hinnati tõhusaks kui seda meetodit süsteemselt ja järjepidevalt rakendada. Enamasti lihtsad ja selged materjalid, süsteemne. Murekohana toodi välja, et paljud õpetajad ei tule metoodikaga kaasa. Keerulised on järgmisse kooliastmesse üleminekud.

**KLAPP** puhul toodi välja plussina väline meeskond ja et ei nõua kooli töötajatelt oma tööjõuressurssi.

Spetsialistide hinnangul on KiVa, Klapp jms projektid kallid, ehk siis programmid, mis eeldavad pidevat rahalist ressurssi koolilt. See tekitab ebakindlust ja vähendab motivatsiooni rakendada- kas järgmine aasta saab rahastuse?

Vaikuseminuteid peetakse pigem heaks tööriistaks õpetajale jooksvaks kasutamiseks. Samas on oluline seda nooremast east peale harjutada, laste vanemas eas selle praktika sisseviimine võib osutuda keeruliseks.

Kokkuvõte:

|  |  |  |
| --- | --- | --- |
|   | **plussid** | **miinused** |
| KiVa | konkreetsed tunnikavad | hind |
|   | süsteemsus | kõik ei võta omaks |
|  | tõhus, kui süsteemselt rakendada | õpetajad skeptilised, passiivsed |
|  | väljatöötatud õppematerjalid | paberimajandus |
|  | aktiivne õppimine | vähene kaasamine (vanemad) |
|  | jõukohane | ei täida eesmärki, kui kõik ei ole kaasatud. |
|  | mentorlus | ajamahukas |
|  | tõenduspõhine | aktiivõpe pole kõigile õpetajatele omane |
|  | struktureerituf |   |
|  | arendab probl.lahendamise oskusi | eeldab meeskonna koostööd ja ühtsust |
|  | kõigis kooliastmetes rakendatav | lisaressurss õpetajalt tugidelt |
|  | lihtne ja selge | kõrged ootused vanematelt |
|  | arendab sots.em. Oskusi |   |
|  | head tunnimaterjalid |   |
|  |  |  |
| **KLAPP** | praktiline | hind |
|  | arendab koostööd ja ühtsust | vanusepiir |
|  | ei koorma õpetajaid | vanem skeptiline |
|  | positiivne meessooost eeskuju | lapsed pannakse uude olukorda - neg käitumine võib võimenduda |
|  | on tõhus  | ei sobi erivajadusega lastele |
|  | tegeleb kooliväline/erapooletu inimene | vähe kohti |
|  | kohtumised enne ja pärast | ei sobi kõigile lastele |
|  | lastele meeldib/põnev |   |
|  | tekitab ühtsustunnet |   |
|  | arendab koostööoskusi |   |
|  | toimub koolist väljas |   |
|  | reaalne kogemus lapsele |   |
|  |   |   |
| **Vaikuseminutid** | lihtne rakendada | ei pruugi teismelistele sobida |
|  | tunnirahu | ei sobi teatud vaimse tervise häiretega |
|  | keskendumisvõimet toetav | kõik õpetajad ei võta omaks |
|  | aitab tunnile häälestuda |   |
|  | rahustab |   |
|  | tähelepanu juhtiv |   |
|  |   |   |
| **VEPA** | saab jagada/tükeldada | vajab järjepidevust |
|  | tõenduspõhine | õpetajad skeptilised |
|  | tõhus | peaks kasutama kõiki elemente |
|  | motiveerib lapsi | vanemas kooliastmes ei pruugi sobida, kui pole varem kogemusi |
|  | mänguline | üleminek kooliastmete vahel võib olla raske. |
|  | kohandatatav kooliasmeti | ajamahukas |
|  | mentorlus |   |
|  | vanemad mõistavad ja saavad ka kasutada |   |
|  | üks süsteem |   |
|  | tunnistruktuuri loomiseks hea |   |
|  | tagab tunnis distsipliini |   |
|  | loob klassis/koolis ühtsust |   |
|  | laste pos. tagasisisde |   |
|  |   |   |
|  | ühiselt arusaadavad reeglid |   |
|  | mängupausid |   |
|  | ühe inimese põhine |   |
|  |  |  |
| **Liikuma kutsuv kool** | kaasamine | nõuab vahendeid |
|  | füüsiline tegevus hea vaimsele tervisele |   |
|  | sots.oskuste arendamine | HEV õpilastele ei pruugi sobida |
|  | kogu koolipere kaasatud | kodulehekülg ei uuene |
|  | õuesõpe | osad õpetajad pasiivsed |
|  | liikumispausid | rahaliste vahendite vähesus |
|  | kutsub liikuma |   |
|  | tänu programmile saadi uus õueala |   |
|  | lapsed käivad iga päev õues |   |
|  |  |  |
| **Uimastiennetuse tunnimaterjalid** | Katab 1-9.kl | vajab kohandusi (uuendamist), tundide ettevalmistus |
|  |  |  |
| **SOS** | kasvatab teadlikkust tegutsemiseks |   |
|  |  |  |
| **Tervist edendav kool** | laste harimine | hakitud |
|  |  |  |
| **VERGE** | aitab toime tulla agressiivsete õpilastega | eeldab siseanalüüsi |
|  |  |  |
| **SPLO** | järjepidev ressurss | pigem noorematele õpilastele |
|  | lihtsasti kasutatav manuaal | ei kaasa vanemaid õpilasi |
|  |  |  |
| **CAP** | ressurss aastatepikkune |   |
|  | lõimib klasse, kooli, õpetajaid, vanemaid |   |
|  | tiimitöö |   |
|  | manuaal |   |
|  |  |  |
| **Taastav Õigus** | toimib | ajamahukas |
|  | laseb inimesel peegeldada oma tundeid, tundesõnavara suureneb | sobib väiksemale grupile |
|   | tasuta |   |

**Kokkuvõte: peamiselt tõid spetsialistid välja vanemahariduse teema. Välja toodi abiõpetajate vajadus.**

Spetsialistide arvamused:

|  |  |
| --- | --- |
| **Mis on need teemad, mis osas kool vajaks abi?** | **Kommentaarid:** |
| Õpetajate motivatsioon | lisatasu |
|   | vabad päevad |
| Õpioskuste õpetamise programmid |   |
| Rõhk heade suhete loomisele, mite probleemidele |   |
| Õpilaste ühisüritused väljaspool kooli |   |
| Vastutuse andmineõpilastele ja vanematele (üritused) |   |
| Vaimse tervise teema  | koolitused/projektid |
| Liikumise edendamine |   |
| Vanemaharidus |   |
| Ukaraina lapsed koolis | keeleõpe |
|   | traumakogemus |
|   | nõustamine |
| käitumisraskused koolis | mida teha? Kes aitab? Kuhu suunata? |
| Kaasav haridus | vanemate harimine - kuidas selgitada vanematele |
| Vanemaharidus |   |
| Abiõpetajad igasse klass |   |
| Sots.oskuste programmid kutsehariduskoolidesse  |   |
| Vanemaharidus | riiklik |
| Kuidas kaasata kolleege? |   |
| Sõpruskoolid, -klassid | nii tava- kui erikoolid |
| Huviprogrammid HEV lastele |   |
| Sots.em oskuste õpe võiks olla õppekavas |   |
| lapsevanemaid kaasav programm |   |
| Riskikäitumise, sõltuvusega tegelev programm |   |
| Taastav õigus |   |
| abiõpetajad igasse lendu |   |
| kultuuritundlikkuse arendamine |   |
| pos enesehinnang, minapilt |   |
| linn toetav vaimse tervise esmaabi teenuseid |   |
| õpetaja norm koormus 20 tundi |   |
| vanemate kaasamine |   |
| ülevaade programmidest/teenustest |   |

**LISA 1 Andmetabel Koolides kasutatavate ennetusprogrammide ülevaade koolide lõikes.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ülevaate koostas: Hariduse- ja Tugiteenuste Keskus